2013. AASTA ÜLDEELARVE PARANDUSEELARVE PROJEKT nr 8 (PEP 2A)

TULUDE KOONDARVESTUS KULUDE EELARVESTUS JAGUDE KAUPA III jagu – Komisjon

Võttes arvesse:

– Euroopa Liidu toimimise lepingut, eriti selle artiklit 314, koostoimes Euroopa Aatomienergiaühenduse asutamislepinguga, eriti selle artikliga 106a,

– Euroopa Parlamendi ja nõukogu 25. oktoober 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju[1], ja eriti selle artiklit 41,

– Euroopa Liidu 2013. aasta üldeelarvet[2], mis võeti vastu 12. detsembril 2012,

– paranduseelarvet nr 1/2013, mis võeti vastu 4. juulil 2013,

– paranduseelarvet nr 2/2013, mis võeti vastu 11. septembril 2013,

– paranduseelarvet nr 3/2013, mis võeti vastu 11. septembril 2013,

– paranduseelarvet nr 4/2013, mis võeti vastu 11. septembril 2013,

– paranduseelarvet nr 5/2013, mis võeti vastu 11. septembril 2013,

– paranduseelarve projekti nr 6/2013[3], mis võeti vastu 10. juulil 2013, ja mida muudeti 18. septembril 2013,[4]

– paranduseelarve projekti nr 7/2013[5], mis võeti vastu 25. juulil 2013,

esitab Euroopa Komisjon eelarvepädevatele institutsioonidele 2013. aasta eelarve paranduseelarve projekti nr 8.

TULUDE JA KULUDE EELARVESTUSE MUUDATUSED EELARVEJAGUDE KAUPA

Tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil (http://eur-lex.europa.eu/budget/www/index-et.htm). Teadmiseks on lisatud nende muudatuste ingliskeelne versioon, mis moodustab eelarve lisa.

SISUKORD

1. Sissejuhatus.. 5

2. Maksete assigneeringute puudujääk 2013. aasta eelarves.. 5

2.1 Paranduseelarve nr 2/2013. 5

2.2 2013. aasta maksete senine täitmismäär.. 6

2.3 Kavandatud täienduste ülevaade. 6

3. Maksete assigneeringute täiendamine mitmeaastase finantsraamistiku rubriikide kaupa 7

3.1. Alamrubriik 1a ¾ Konkurentsivõime majanduskasvu ja tööhõive tagamiseks. 7

3.2. Alamrubriik 1b ¾ Ühtekuuluvus majanduskasvu ja tööhõive tagamiseks. 9

3.3. Rubriik 2 ¾ Loodusvarade kaitse ja majandamine. 11

3.4. Alamrubriik 3a ¾ Vabadus, turvalisus ja õigus. 12

3.5. Alamrubriik 3b ¾ Kodakondsus. 13

3.6. Rubriik 4 ¾ ELi ülemaailmne roll. 14

4. Kokkuvõte. 16

5. Koondtabel mitmeaastase finantsraamistiku rubriikide kaupa.. 17

1. Sissejuhatus

2013. aasta paranduseelarve projekt nr 8 (PEP nr 8/2013) sisuks on mitmeaastase finantsraamistiku (alam)rubriikide 1a, 1b, 2, 3a, 3b ja 4 maksete assigneeringute suurendamine kokku 3,9 miljardi euro võrra juba PEPs nr 2/2013 väljapakutud tasemeni. Eesmärk on katta täitmata vajadused aasta lõpuni, et varem võetud ja praegused juriidilised kohustused saaksid täidetud, rahalised karistused ära hoitud ning et abisaajad saaksid vahendid, millega seotud kulukohustuste assigneeringud on parlament ja nõukogu ELi ametliku poliitika raames heaks kiitnud juba varasemate aastate eelarvetes. Täiendavaid maksete assigneeringuid taotletakse täitmata kulukohustuste määra vähendamiseks ning selleks, et vältida ebatavaliselt suure maksmata arvete määra ülekandumist 2014. aastasse.

Käesoleva paranduseelarve projektiga nr 8/2013 täiendatakse paranduseelarve projekti nr 2/2013, mille komisjon esitas 2013. aasta märtsis ja mille maht oli 11,2 miljardit eurot. Eelarvepädevad institutsioonid kiitsid viimatinimetatu 2013. aasta septembris heaks vaid osaliselt – 7,3 miljardi euro ulatuses. See on kooskõlas kolme institutsiooni juhtide poliitilisele kokkuleppega mitmeaastase finantsraamistiku 2014–2020 kohta, milles on öeldud, et: „Nõukogu kohustub võtma kõik vajalikud täiendavad meetmed tagamaks, et liidu 2013. aasta kohustused saaksid täiel määral täidetud. Nõukogu, tuginedes maksete assigneeringute ajakohastatud prognoosil põhinevale komisjoni varasügisel esitatavale ettepanekule, kohustub tegema viivitamatult otsuse järgmise paranduseelarve projekti kohta, et vältida põhjendatud maksete assigneeringute puudujääke”.

Vastavalt finantsmääruse artikli 41 lõikele 2 on komisjon maksete vajaduste üldise aastalõpu läbivaatuse raames uurinud sisemiste ümberpaigutuste võimalusi, arvestades kõikide peamiste programmide maksete püsivalt kõrget täitmismäära, mistõttu märkimisväärselt paljudel eelarveridadel ei ole jäänud üldse või on jäänud vähe assigneeringuid laekuvate arvete tasumiseks. Seepärast on komisjon teinud ettepaneku paigutada koondümberpaigutuse raames ümber 509,8 miljonit eurot (DEC 26/2013, mis avaldati samal ajal paranduseelarve projektiga nr 8/2013). Käesolevas paranduseelarve projektis nr 8/2013 esitatud täiendatud taotlus (3 940 miljonit eurot) kajastab täiendavat maksete assigneeringute vajadust 2013. aasta lõpu eelarvevajaduste katmiseks, kasutades ära 2013. aasta maksete ülemmäära suhtes olemasoleva varu.

Taotletavad maksete assigneeringud võimaldavad täita 2013. aastal tekkivad juriidilised kohustused. See võimaldab vältida 2013. eelarveaastal tasumisele kuuluvate maksete ülemäärast ülekandmist 2014. aastasse. Kuna „n + 3” kohustustest vabastamise reegel ühtekuuluvuspoliitika raames kaotab kehtivuse 2013. aastal, eeldab komisjon suurema määra maksenõuete laekumist aasta lõpus, mistõttu on tal võimalik need tasuda alles 2014. aasta alguses.

Järgnevalt on esitatud 3 940 miljoni eurose taotluse üksikasjad.

2. Maksete assigneeringute puudujääk 2013. aasta eelarves

2.1 Paranduseelarve nr 2/2013

Komisjon on mitmel korral rõhutanud, et maksete assigneeringute tase 2013. aasta eelarves oli kavandatud kunstlikult liiga madalana. 27. märtsil 2013 esitas komisjon paranduseelarve projekti (PEP nr 2/2013), milles taotles täiendavaid maksete assigneeringuid 11,2 miljardi euro ulatuses, et katta maksete vajadused aasta lõpuni. Eelarvepädevad institutsioonid nõustusid paranduseelarve projektiga nr 2/2013, kiites heaks ainult kaks kolmandikku iga asjaomase eelarverea taotlusest. Samal ajal paluti komisjonil esitada varasügisel järgmine paranduseelarve, et katta täitmata maksevajadused aasta lõpuni.

2.2 2013. aasta maksete senine täitmismäär

Kokku oli maksete assigneeringuid 16. septembri 2013. aasta seisuga kasutatud 106,9 miljardi euro ulatuses, mis moodustab 78 % kasutada olevatest assigneeringutest (sealhulgas hiljuti heaks kiidetud täiendus paranduseelarves nr 2/2013). See on 7,3 miljardit eurot rohkem kui rakendati samaks ajaks 2012. aastal. Väga kõrge eelarve täitmise tase on eriti tähelepanuväärne arvestades 2013. aastal kogetud rahavoogude piiranguid, mis on põhjustanud ajutisi piiranguid maksete tegemisel, eelkõige ühtekuuluvuse (alamrubriik 1b) ja maaelu arengu (rubriik 2) valdkonnas. Need piirangud on hoidnud rakendamise aasta esimesel poolel kunstlikult madalamal tasemel, kui see olnuks tavapärastes tingimustes. Peale selle ei ole mitmel eelarvereal juba mõnda aega saadud teha täiendavaid väljamakseid, kuna lubatud maksete assigneeringud on juba ammendatud.

Praeguse rakendamismäära juures on vaja maksete assigneeringuid oluliselt täiendada, seda ka seepärast, et maksete täitmine on traditsiooniliselt kontsentreeritud aasta lõppu (tavaliselt üks viiendik rakendamisest toimub aasta kahel viimasel kuul) ning et kõik programmid saavad mitmeaastase finantsraamistiku perioodi lõpul täie hoo.

Komisjon on kasutanud täielikult ära olemasolevad ümberpaigutamisvõimalused iga-aastase koondümberpaigutuse raames, mille eesmärk on kohandada lubatud maksete assigneeringuid eelarveridade vahel, arvestades uusimaid ajakohastatud andmeid vajaduste kohta. Koondümberpaigutus võimaldas suunata täitmata vajadustega programmidele 509,8 miljonit eurot, mis vastas 0,4 % kõigist 2013. aasta eelarve autoriseeritud maksete assigneeringutest. Samas kinnitas see ka üldist vajadust täiendavate vahendite järele, mis on suurem kui paranduseelarvega nr 2/2013 lubatu, kui võtta arvesse maksete assigneeringute puudujäägi ulatust 2013. aasta eelarves.

2.3 Kavandatud täienduste ülevaade

Nagu eespool kirjeldatud, on komisjon hoolikalt läbi vaadanud vajadused juriidiliste kohustuste täitmiseks 2013. aastal. Selle alusel on käesoleva paranduseelarve projekti nr 8/2013 eesmärk kohandada maksete assigneeringuid eelarveridadel, et kõrvaldada tuvastatud puudujääke, võttes arvesse aasta jooksul tehtud ümberpaigutusi kiireloomuliste vajaduste rahuldamiseks.

Üldiselt kinnitas aastalõpu vajaduste läbivaatamine paranduseelarve projekti nr 2/2013 vajaduste hinnangut. Seetõttu kinnitatakse käesoleva paranduseelarve projektiga nr 8/2013 paranduseelarve projektis nr 2/2013 esitatud esialgset täiendamise taotlust kõigi eelarveridade osas ja taotletakse selle teise osa täitmist. Kui järgnevalt ei selgitata teisiti, jäävad kehtima ka paranduseelarve projektis nr 2/2013 toodud põhjendused. Samuti on enamik (80 %) taotletavatest täiendavatest maksete assigneeringutest koondatud mitmeaastase finantsraamistiku alamrubriiki 1b (vt järgmine tabel).

Maksete assigneeringud miljonites eurodes, ümardatud

Mitmeaastase finantsraamistiku rubriik || 2013. aasta eelarve (sh PE 1) || 2013. aasta eelarve (k.a PE nr 1-5 & PEP nr 6-7) || Millest PE nr 2 || PEP 8 || PE nr 2 + PEP nr 8 || Osatähtsus PEs nr 2 + PEPs nr 8 || 2013. aasta eelarve (k.a PE nr 1-5 & PEP nr 6-8) || Vahe

(1) (2) || (3) || (4) || (5) = (3)+(4) || || (6) || (6)/(1) (*)

Alamrubriik 1 a || 11 904,0 || 12 543,0 || 639,0 || 343,6 || 982,6 || 8,7 % || 12 886,6 || 8,3 %

Alamrubriik 1b || 47 348,4 || 53 202,0 || 5 853,6 || 3 147,5 || 9 001,1 || 80,1 % || 56 349,5 || 19,0 %

Rubriik 2 || 57 487,0 || 57 882,7 || 395,7 || 185,3 || 581,0 || 5,2 % || 58 068,0 || 1,0 %

Alamrubriik 3a || 917,7 || 1 001,2 || 83,5 || 49,3 || 132,7 || 1,2 % || 1 050,4 || 14,5 %

Alamrubriik 3b || 639,1 || 663,9 || 9,9 || 0,9 || 10,8 || 0,1 % || 664,8 || 4,0 %

Rubriik 4 || 6 409,4 || 6 727,7 || 318,3 || 213,4 || 531,7 || 4,7 % || 6 941,1 || 8,3 %

Rubriik 5 || 8 430,4 || 8 430,0 || || || || || 8 430,0 ||

Rubriik 6 || 75,0 || 75,0 || || || || || 75,0 ||

Kokku || 133 211,0 || 140 525,6 || 7 300,0 || 3 940,0 || 11 240,0 || 100,0 % || 144 465,6 || 8,4 %

sellest (alam)rubriigid 1a, 2, 3a, 3b, 4, 5 ja 6 || 85 862,6 || 87 323,5 || 1 446,4 || 792,5 || 2 238,9 || 19,9 % || 88 116,0 || 2,6 %

(*) Välja arvatud Euroopa Liidu Solidaarsusfond

Alljärgnevalt esitatakse mitmeaastase finantsraamistiku rubriikide kaupa andmed selle kohta, millist netomõju avaldab ajakohastatud maksete assigneeringute vajadus kuni aasta lõpuni. Kokkuvõtteks võib öelda, et kuigi tehakse ettepanek kohandada üksikuid eelarveridu, korratakse taotlust suurendada alamrubriikide 1a ja 1b ning 3a ja 3b maksete assigneeringute summat paranduseelarve projektis nr 2/2013 ette nähtud tasemeni, tehes samal ajal ettepaneku vähendada veidi rubriigi 2 ja suurendada rubriigi 4 assigneeringuid, et rahuldada täiendav kiire humanitaarabi vajadus.

3. Maksete assigneeringute täiendamine mitmeaastase finantsraamistiku rubriikide kaupa

3.1. Alamrubriik 1a ¾ Konkurentsivõime majanduskasvu ja tööhõive tagamiseks

Eelarve senine täitmine koos aastalõpu vajaduste põhjaliku analüüsiga eelarveridade kaupa kinnitab vajadust oluliselt suurendada alamrubriigi 1a 2013. aasta maksete assigneeringuid. PEs nr 2/2013 ja PEPs nr 8/2013 taotletakse alamrubriigi 1a maksete assigneeringute suurendamist kokku 982,6 miljonit eurot (millest 343,6 miljonit PEPs nr 8/2013), mis jaguneb järgmiselt:

Miljonid eurod, ümardatud

Eelarverida || Nimetus || Maksete assigneeringute suurendamine PE nr 2 || Maksete assigneeringute suurendamine PEP nr 8 || Maksete assigneeringute suurendamine kokku || Erinevus võrreldes PEP nr 2

Seitsmes teadusuuringute raamprogramm || 441,068 || 243,164 || 684,232 || 6,000

02 04 01 01 || Kosmosealane uurimistegevus || 22,436 || 18,064 || 40,500 || 6,000

02 04 01 02 || Julgeolekualane uurimistegevus || 32,516 || 17,484 || 50,000 ||

02 04 01 03 || Transpordialane uurimistegevus (Galileo) || 26,013 || 13,987 || 40,000 ||

08 02 01 || Koostöö – Tervis || 130,064 || 75,065 || 205,129 || 5,129

08 03 01 || Koostöö – Toit, põllumajandus ja kalandus ning biotehnoloogia || 42,271 || 22,729 || 65,000 ||

08 05 01 || Koostöö – Energeetika || 13,006 || 6,994 || 20,000 ||

08 06 01 || Koostöö – Keskkond (kaasa arvatud kliimamuutus) || 26,013 || 13,987 || 40,000 ||

08 08 01 || Koostöö – Sotsiaal-, majandus- ja humanitaarteadused || 8,126 || 4,369 || 12,495 ||

08 10 01 || Ideed || 22,761 || 12,239 || 35,000 ||

08 13 01 || Võimekus – Väikeste ja keskmise suurusega ettevõtjate (VKE) huvides tehtavad teadusuuringud || 13,006 || 6,994 || 20,000 ||

08 14 01 || Võimekus – Teadmiste piirkonnad || 1,773 || 0,954 || 2,727 ||

08 15 01 || Võimekus – Teadusuuringute potentsiaal || 0,524 || 0,281 || 0,805 ||

08 16 01 || Võimekus – Teadus ühiskonnas || 5,203 || 2,797 || 8,000 ||

08 18 01 || Võimekus – Riskijagamisrahastu || 0,488 || 0,263 || 0,751 ||

08 21 01 || Euratom – Tuuma lõhustumine ja kiirguskaitse || 4,650 || 0,100 || 4,750 || 2,400

08 22 03 01 || EÜ kuuenda raamprogrammi (2003–2006) lõpuleviimine || 5,075 || - || 5,075 || -2,729

09 04 01 01 || Info- ja kommunikatsioonitehnoloogiaalase teaduskoostöö toetamine (Info- ja kommunikatsioonitehnoloogiad – Koostöö) || 55,277 || 29,723 || 85,000 ||

10 02 01 || Teadusuuringute Ühiskeskuse tegevus, mis ei ole seotud tuumaenergiaga || 1,301 || 0,699 || 2,000 ||

10 03 01 || Teadusuuringute Ühiskeskuse tuumaenergiaalane tegevus || 1,301 || 0,699 || 2,000 ||

15 07 77 || Inimesed || 29,264 || 15,736 || 45,000 ||

Konkurentsivõime ja uuendustegevuse raamprogramm || 59,829 || 26,171 || 86,000 || -6,000

02 02 01 || Konkurentsivõime ja uuendustegevuse raamprogramm – Ettevõtluse ja uuendustegevuse programm || 39,019 || 14,981 || 54,000 || -6,000

09 03 01 || Konkurentsivõime ja uuendustegevuse raamprogramm — Info- ja kommunikatsioonitehnoloogia poliitika toetamise programm || 20,810 || 11,190 || 32,000 ||

GMES, EGNOS ja Galileo || 19,834 || 10,666 || 30,500 || 0,000

02 02 15 || Maa seire Euroopa programm (GMES) || 6,828 || 3,672 || 10,500 ||

02 05 01 || Euroopa satelliitnavigatsiooni programmid Galileo ja EGNOS || 13,006 || 6,994 || 20,000 ||

Elukestev õpe ja Erasmus Mundus || 81,940 || 50,884 || 132,824 || 6,824

15 02 02 || „Erasmus Mundus” || 3,902 || 2,098 || 6,000 ||

15 02 22 || Elukestev õpe || 78,038 || 48,786 || 126,824 || 6,824

Muud programmid ja meetmed || 36,333 || 12,711 || 49,044 || -6,824

02 03 01 || Siseturu toimimine ja selle arendamine eelkõige teavitamise, tõendamise ja valdkondliku lähendamise küsimustes || 0,423 || 0,227 || 0,650 ||

02 03 04 01 || Toetus CENi, CENELECi ja ETSI standardimisalasele tegevusele || 1,236 || 0,664 || 1,900 ||

04 05 01 || Globaliseerumisega Kohanemise Euroopa Fond (EGF) || 8,454 || - || 8,454 || -4,456

10 05 01 || Tuumarajatiste tegevuse lõpetamine ja jäätmekäitlus || 2,601 || 1,399 || 4,000 ||

12 04 01 || Teatavad tegevused finantsteenuste, finantsaruandluse ja auditeerimise valdkonnas || 0,938 || 0,505 || 1,443 ||

14 02 01 || Siseturu rakendamine ja arendamine || 0,325 || 0,175 || 0,500 ||

14 04 02 || „Toll 2013” || 5,853 || 3,147 || 9,000 ||

14 05 03 || Fiscalis 2013 || 3,902 || 2,098 || 6,000 ||

26 03 01 01 || Euroopa haldusasutuste koostalitlusvõime alased lahendused (ISA) || 6,503 || 3,497 || 10,000 ||

29 02 03 || Liidu statistikaprogrammi 2008–2012 lõpuleviimine || 6,097 || 1,000 || 7,097 || -2,279

Kokku || 639,005 || 343,596 || 982,601 || 0,000

Seitsmes teadusuuringute raamprogramm

Alamrubriigi 1a maksete assigneeringute suurendamist taotletakse eelõige seetõttu, et 7. teadusuuringute raamprogrammidele 2013. aasta vastuvõetud eelarves ettenähtud vahendid jäid vajadustele oluliselt alla. 2013. aasta septembris tehtud aastalõpu maksete vajaduste läbivaatus kinnitas taotlust, mille komisjon esitas paranduseelarve projektis nr 2/2013. Koondümberpaigutuse raames saab ka teadusuuringute raamprogramm täiendust 227,0 miljonit eurot (kui mitte arvestada ühisettevõte ITER eriolukorda).

Võrreldes paranduseelarve projektiga nr 2/2013 on ette näha teadusuuringute programmide täienduse jagunemise väikest kohandamist, et võtta eelkõige arvesse seitsmenda teadusuuringute raamprogrammi programmi Tervis püsivalt suuri vajadusi, milleks taotletakse täiendust 5,7 miljoni euro ulatuses. Selle korvab Euratomi tuumalõhustumisalase programmi ja kuuenda teadusuuringute raamprogrammi lõpuleviimise eelarverea täienduse kärpimine (vastavalt -2,4 miljonit eurot ja -2,7 miljonit eurot) võrreldes esialgse paranduseelarve projektiga nr 2/2013. Euratomi tuumalõhustumisalase programmi puhul on see põhjustatud uurimisprojektide vahe- ja lõpparuannete mõningasest hilinemisest , mis toob omakorda kaasa viivitusi maksetes. Kuuenda teadusuuringute raamprogrammi lõpuleviimiseks vajalike maksete assigneeringute vähendamine on seotud peamiselt programmiga Tervis, mille aastalõpu maksete vajadused kaetakse nüüd kättesaadavaks muutunud täiendavate sihtotstarbeliste tulude arvel.

Lisaks taotletakse kosmosealaseks uurimistegevuse teadusuuringute programmide maksete assigneeringute järsemat suurendamist (+6,0 miljonit eurot) võrreldes algse paranduseelarve projektiga nr 2/2013 , et komisjonil oleks võimalik täita lepingulisi kohustusi, mis tulenevad Euroopa Kosmoseagentuuriga (ESA) sõlmitud lepingust GMESi kosmosevaldkonna uurimis- ja arendustegevuse delegeerimise kohta. Seda tasakaalustab konkurentsivõime ja uuendustegevuse raamprogrammi ettevõtluse ja uuendustegevuse programmile ettenähtud täienduse mõningane vähendamine. Siiski saab konkurentsivõime ja uuendustegevuse raamprogramm koondümberpaigutuse raames suurema täienduse kui nähti ette esialgses paranduseelarve projektis nr 2/2013 – raamprogrammi maksete assigneeringuid suurendatakse 24,3 miljoni euro ulatuses.

„Erasmus Mundus”

Võrreldes 2013. aasta eelarveprojektiga suurendati vastuvõetud eelarves programmi „Erasmus Mundus” kulukohustuste assigneeringuid, kuid vähendati maksete assigneeringuid. Võttes arvesse maksete assigneeringute rakendamise kõrget taset viimastel aastatel ning aastalõpu vajaduste hindamist, tehakse ettepanek täiendada assigneeringuid veel 6,8 miljoni euroga, vähendades selleks Globaliseerumisega Kohanemise Euroopa Fondi taotlust (-4,5 miljonit eurot), mille jaoks on saadud ootamatuid sihtotstarbelisi tulusid, mis tulenevad varasemate aastate taotluste sulgemisest ning 2008–2012. aasta liidu statistikaprogrammi lõpuleviimisest (-2,3 miljonit eurot) seoses teatavate viivitustega võrreldes esialgse sulgemise ajakavaga.

3.2. Alamrubriik 1b ¾ Ühtekuuluvus majanduskasvu ja tööhõive tagamiseks

Kokku taotletakse PEs nr 2/2013 ja PEPs nr 8/2013 suurendada alamrubriigi 1b maksete assigneeringuid 9 001 miljonit euro ulatuses (millest 3 147,5 miljonit PEPs nr 8/2013), mis jaguneb järgmiselt:

Miljonid eurod, ümardatud

Eelarverida || Rubriik || Maksete assigneeringute suurendamine EP nr 2 || Maksete assigneeringute suurendamine PEP nr 8 || Maksete assigneeringute suurendamine kokku || Erinevus võrreldes PEP nr 2

2000.–2006. aasta programmide lõpuleviimine || 1 112,795 || 179,280 || 1 292,075 || -419,075

04 02 01 || Euroopa Sotsiaalfondi (ESF) meetmete lõpuleviimine – 1. eesmärk (2000–2006) || 559,275 || 146,725 || 706,00 || -154,000

13 03 01 || Euroopa Regionaalarengu Fondi meetmete lõpuleviimine – Eesmärk 1 (2000–2006) || 334,915 || 32,555 || 367,470 || -147,530

13 03 04 || Euroopa Regionaalarengu Fondi meetmete lõpuleviimine – Eesmärk 2 (2000–2006) || 55,928 || - || 55,928 || -30,072

13 03 06 || Programmi „URBAN” lõpetamine (2000–2006) || 0,098 || - || 0,098 || -0,052

13 04 01 || Ühtekuuluvusfond – Varasemate projektide lõpuleviimine (varasemad kui 2007. aasta) || 162,580 || - || 162,580 || -87,420

2007.–2013. aasta programmid || 4 740,834 || 2 968 241 || 7 709,075 || 419,075

04 02 17 || Euroopa Sotsiaalfond (ESF) – Lähenemine || 1 053,519 || 566,481 || 1 620,000 ||

04 02 19 || Euroopa Sotsiaalfond (ESF) – Piirkondlik konkurentsivõime ja tööhõive || 502,697 || 424,303 || 773,000 || 154,000

13 03 16 || Euroopa Regionaalarengu Fond (ERF) – Lähenemine || 1 168,625 || 628,375 || 1 797,000 ||

13 03 18 || Euroopa Regionaalarengu Fond (ERF) – Piirkondlik konkurentsivõime ja tööhõive || 541,717 || 320,000 || 833,000 || 28,717

13 03 19 || Euroopa Regionaalarengu Fond (ERF) – Euroopa piirkondlik koostöö || 118,358 || 300,000 || 182,000 || 236,358

13 04 02 || Ühtekuuluvusfond || 1 355,917 || 729,083 || 2 085,000 ||

Kokku || 5 853,629 || 3 147,521 || 9 001,150 || 0,000

Kuigi võrreldes esialgse paranduseelarve projektiga nr 2/2013 alamrubriigi 1b maksete assigneeringute suurendamine kokkuvõttes ei muutu, on ette näha suhteliselt väikest ümberpaigutust 2000.–2006. aasta struktuurifondide programmide lõpuleviimise ridadelt praeguste, 2007.–2013. aasta programmide ridadele põhjustel, mis on esitatud allpool.

2000.–2006. aasta programmide lõpuleviimine

Komisjon kinnitab oma kavatsust enamiku struktuurifondide 2000.–2006. aasta programmidest selle aasta jooksul lõpule viia. Kuid hoolimata hiljuti heaks kiidetud paranduseelarves nr 2/2013 lubatud tugevdamisest, on erinevate asjaomaste eelarveridade assigneeringud peaaegu ammendatud (ERF) või ammendatakse enne aasta lõppu (ESF). Seetõttu teeb komisjon paranduseelarve projektis nr 8/2013 ettepaneku eraldada struktuurifondidele 179,3 miljonit eurot, et vältida kohatuid viivitusi 2000.-2006. aasta programmide lõpuleviimisel ning mitte koormata 2014. aasta eelarvet taotlustega vahendite saamiseks selliste lõpuleviimiste jaoks, mille jaoks 2014. aasta eelarveprojektis ei ole maksete assigneeringuid ette nähtud. Taotletav kogusumma on kooskõlas aastalõpu vajaduste esialgse hinnanguga, võttes arvesse sulgemistoimingute käigus kogutud sihtotstarbelist tulu, mis moodustab kokku umbes 450 miljonit eurot.

Seoses Ühtekuuluvusfondi 2000.-2006. aasta projektide lõpuleviimisega, mille suhtes kohaldati erinevaid eeskirju, on komisjon oma hinnangu läbi vaadanud. Seega ei ole 2013. aastaks enam vaja rohkem täiendavaid assigneeringuid kui on lubatud PEs nr 2/2013. Kooskõlas praeguste lõpuleviimise kavadega on need assigneeringud taotletud 2014 aasta eelarveprojektis.

2007.–2013. aasta programmid

Enne möödunud aasta lõppu saadi 2007.–2013. aasta programmide kohta 16,3 miljardit eurot maksetaotlusi, mis tuli välja maksta 2013. aasta eelarve assigneeringute arvelt. Seetõttu oli 2013. aasta eelarves 2007.–2013. aasta programmidele ettenähtud 45,2 miljardist eurost võimalik 2013. aastal esitatavate maksetaotluste rahuldamiseks kasutada vaid 28,9 miljardit eurot. Pärast umbes 4,7 miljardi euro suurust täiendust, mis lubati PEs nr 2/2013, moodustab 2013. aasta maksenõuete rahuldamiseks kasutatav eelarve nüüd 33,6 miljardit eurot.

Komisjonile 2012. aastal esitatud maksenõuete summa oli ligikaudu 50,6 miljardit eurot. Prognoosi kohaselt esitatakse 2013. aastal maksenõudeid veelgi rohkem, kuna „n+3” reegli aegumine sunnib neid liikmesriike, kes seda reeglit on kasutanud, esitama 2013. aasta lõpul maksenõudeid kuni kahe aasta kohta. See kinnitaks viimase kolme aasta jooksul täheldatud suundumust, mille kohaselt maksenõuded on aastast aastasse märgatavalt kasvanud. 2013. aasta 16. septembri seisuga on maksenõuded 11 % suuremad kui eelmisel aastal samal ajal.

2013. aasta prognoosidest, mille liikmesriigid esitasid 2013. aasta septembri keskel ja mida varasemate prognooside täpsusastet arvestades muudeti, nähtub, et tõenäoliselt laekub aasta lõpuks ligikaudu 57,7 miljardit euro ulatuses maksenõudeid. See on samas suurusjärgus komisjoni enda hinnangu ja maksenõuete valitseva suundumusega, mis kinnitab paranduseelarve projektis nr 2/2013 sisalduvat taotlust. Ometi on tõenäoline, et reegli „n+3” aegumise tõttu esitatakse tõenäoliselt veelgi suurem osa maksenõudeid aasta viimastel päevadel, kuna liikmesriigid teevad kõik, et vähendada kulukohustustest vabastamisega seotud riske. Nii hilja esitatud nõudeid ei jõua komisjon aga sel aastal enam läbi vaadata.

Neile eeldustele tuginedes taotleb komisjon PEPs nr 8/2013 lisaks kokku 2 968 miljonit eurot maksete assigneeringuid. See võimaldab komisjonil jätkata maksete tegemist ja vältida puudujääke seadusjärgse tähtaja jooksul laekunud põhjendatud maksenõuete rahuldamisel, ilma et viia vastuvõetamatult palju tasumata nõudeid 2014. aastasse. 2013. aastaks taotletud täiendus, mis moodustab PE nr 2/2013 ja PEP nr 8/2013 peale kokku 7 709 miljonit eurot, ületab veidi esialgses paranduseelarve projektis nr 2/2013 kavandatud summa, et võtta arvesse praegust maksenõuete massilist esitamist, eelkõige seoses eelarveridadega 04 02 19 (ESF — Konkurentsivõime), 13 03 18 (ERF — Konkurentsivõime) ja 13 03 19 (ERF — Piirkondlik koostöö). Nende eelarveridade rakendamise määrad olid 2013. aasta 16. septembri seisuga vahemikus 82 % kuni 100 % ka pärast paranduseelarves nr 2/2013 hiljuti heakskiidetud assigneeringuid arvessevõtmist. Lähenemiseesmärgi ja Ühtekuuluvusfondi esialgseid hinnanguid ei muudeta.

3.3. Rubriik 2 ¾ Loodusvarade kaitse ja majandamine

Kokku taotletakse PEs nr 2/2013 ja PEPs nr 8/2013 suurendada rubriigi 2 maksete assigneeringuid 581 miljonit euro ulatuses (millest 185,3 miljonit PEPs nr 8/2013), mis jaguneb järgmiselt:

Miljonid eurod, ümardatud

Eelarverida || Nimetus || Maksete assigneeringute suurendamine EP nr 2 || Maksete assigneeringute suurendamine PEP nr 8 || Maksete assigneeringute suurendamine kokku || Erinevus võrreldes PEP nr 2

05 04 02 01 || Euroopa Põllumajanduse Arendus- ja Tagatisfondi arendusrahastu lõpuleviimine – Eesmärgi 1 sihtpiirkonnad (2000–2006) || 62,376 || 121,133 || 183,509 || 87,593

05 04 02 02 || Põhja-Iirimaal ja Iirimaa piiriäärsetes maakondades rahu ja leppimise saavutamiseks mõeldud eriprogrammi lõpuleviimine (2000–2006) || 1,424 || 0,765 || 2,189 ||

05 04 05 01 || Maaelu arengu programmid || 299,147 || 39,102 || 338,249 || -121,751

07 03 07 || „LIFE+” (keskkonna rahastamisvahend – 2007–2013) || 6,503 || 13,497 || 20,000 || 10,000

11 03 01 || Rahvusvahelised kalanduskokkulepped || 142,560 || -43,696 || 98,864 || -43.696

11 06 12 || Euroopa Kalandusfond (EFF) – Lähenemiseesmärgi piirkonnad || 22,108 || 52,280 || 74,388 || 40.393

11 06 13 || Euroopa Kalandusfond (EFF) – Muud kui lähenemiseesmärgi piirkonnad || 4,155 || 2,234 || 6,390 ||

Kokku || 395,714 || 185,316 || 581,029 || -27,461

Täiendavate maksete assigneeringute taotluste netovähenemine selles rubriigis võrreldes esialgse paranduseelarve projektiga nr 2/2013 tuleneb nende assigneeringute kavandatavast vabastamisest, mis on praegu reservis mitme rahvusvahelise kalanduskokkuleppe jaoks, mille sõlmimist enne 2013. aasta lõppu ei ole enam oodata. On tehtud ettepanek kasutada osa neist assigneeringutest algselt paranduseelarve projektiga nr 2/2013 hõlmatud eelarveridade täiendamiseks, nagu allpool kirjeldatud.

05 04 02 01 ¾ Euroopa Põllumajanduse Arendus- ja Tagatisfondi arendusrahastu lõpuleviimine ¾ Eesmärgi 1 sihtpiirkonnad (2000–2006)

Selleks et oleks võimalik lõpule viia programmid, taotles komisjon paranduseelarve projektis nr 6/2012 ligikaudu 110 miljonit eurot. Kuna seda täiendust ei kiidetud 2012. aastal heaks ja 2013. aastaks ei kavandatud sellel eelarvereal mingeid assigneeringuid, tegi komisjon paranduseelarve projektis nr 2/2013 ettepaneku täiendada seda eelarverida 95,9 miljonit euro ulatuses, võttes arvesse summasid, mida saab katta sihtotstarbelisest tulust. Kuna aga muud programmid on nüüd valmis sulgemiseks, taotletakse lisatäiendust 87,6 miljonit euro ulatuses võrreldes paranduseelarve projektis nr 2/2013 esitatud summaga.

05 04 05 01 — Maaelu arengu programmid

Pärast esimeses kolmes kvartalis 2013. aasta eelarvest tehtud makseid, sealhulgas 2012. aasta tasumata summad, oli maksete assigneeringuid 2013. aasta 16. septembri seisuga alles 3 189 miljoni euro ulatuses, võttes arvesse PEs nr 2/2013 juba heakskiidetud täiendust.

Liikmesriikide korrigeeritud kolmanda kvartali prognooside kohaselt moodustavad 2013. aasta eelarve oodatavad kulud 4 065 miljonit eurot. Kuid võttes arvesse varasemaid prognoosi täpsuse kogemusi ja sihtotstarbeliste tulude varem eeldatust suuremat kättesaadavust, on komisjon oma vajaduste hinnangut võrreldes paranduseelarve projektiga nr 2/2013 pisut vähendanud. Tuginedes praegu eeldatavale maksenõuete mahule, võimaldaks 39 miljoni euro suurune täiendus teha väljamaksed liikmesriikide 2013. aasta kolmanda kvartali deklaratsioonide alusel.

07 03 07 ¾ LIFE+ (keskkonna rahastamisvahend ¾ 2007–2013)

Pärast märkimisväärset kasvu 2012. aastal, on programmi LIFE + maksete assigneeringute kasutamine 2013. aastal taas märkimisväärselt suurenenud. 2013. aasta 16. septembri seisuga oli rakendamise määr kaks korda suurem kui eelmisel aastal (83 %, võrreldes 40 %), võttes arvesse, et viimane kvartal on rakendamise seisukohalt traditsiooniliselt kõige tihedam. See näitab, et programm toimib praegu täiskoormusel. Tuginedes aastalõpu vajaduste üksikasjalikule hinnangule, on komisjon oma taotlust suurendanud täiendava 13,5 miljoni euro võrra.

11 06 12 — Euroopa Kalandusfond (EFF) ¾ Lähenemiseesmärk

Kõnealuse eelarverea esialgsed maksete assigneeringud olid ammendatud enne paranduseelarvet nr 2/2013 ja rakendamise määr koos paranduseelarvega nr 2/2013 oli 16. septembriks 2013 saavutanud juba 96 %. Olukorda on süvendanud ühtekuuluvuspoliitika maksmata maksenõuete kõrge tase 2012. aasta lõpus. Toetudes praegu eeldatavale maksenõuete laekumisele, võimaldaks 52,3 miljonit euro suurune täiendus komisjonil teha maksed seadusjärgseks tähtajaks.

40 02 41 — Liigendatud assigneeringute reserv (seotud eelarvepunktiga 11 03 01 — Rahvusvahelised kalanduskokkulepped)

Mitmete rahvusvaheliste kalanduskokkulepete (Maroko, Mikroneesia, Cooki saarte, Saalomoni saarte ja Guinea-Bissauga) vastuvõtmise edasilükkumise tõttu, saab maksete assigneeringuid summas 43,7 miljonit eurot ümber paigutada muude vajaduste rahuldamiseks.

3.4. Alamrubriik 3a ¾ Vabadus, turvalisus ja õigus

Kokku taotletakse PEs nr 2/2013 ja PEPs nr 8/2013 suurendada alamrubriigi 3a maksete assigneeringuid 132,7 miljonit euro ulatuses (millest 49,3 miljonit PEPs nr 8/2013), mis jaguneb järgmiselt:

Miljonid eurod, ümardatud

Eelarverida || Nimetus || Maksete assigneeringute suurendamine EP nr 2 || Maksete assigneeringute suurendamine PEP nr 8 || Maksete assigneeringute suurendamine kokku || Erinevus võrreldes PEP nr 2

Solidaarsus ja rändevoogude juhtimine || 69,909 || 47,032 || 116,941 || 9,441

18 02 06 || Välispiirifond || 13,657 || 12,414 || 26,070 || 5,070

18 02 09 || Euroopa Tagasipöördumisfond || 17,559 || 9,441 || 27,000 ||

18 03 03 || Euroopa Pagulasfond || 19,510 || 14,861 || 34,371 || 4,371

18 03 05 || Euroopa rändevõrgustik || 0,650 || 0,350 || 1,000 ||

18 03 09 || Euroopa fond kolmandate riikide kodanike integreerimiseks || 18,534 || 9,966 || 28,500 ||

Turvalisus ja vabaduste kaitse || 9,430 || - || 9,430 || -5,070

18 05 08 || Terrorismi ärahoidmine, valmisolek selleks ning selle tagajärgede likvideerimine || 1,301 || - || 1,301 || -0,699

18 05 09 || Kuritegevuse ärahoidmine ja kuritegevuse vastu võitlemine || 8,129 || - || 8,129 || -4,371

Muud programmid ja meetmed || 4,130 || 2,220 || 6,350 || 0,000

18 02 04 || Schengeni infosüsteem (SIS II) || 1,951 || 1,049 || 3,000 ||

18 03 14 02 || Euroopa Varjupaigaküsimuste Tugiamet – Toetus jaotisele 3 || 0,975 || 0,525 || 1,500 ||

18 03 17 || Ettevalmistav tegevus – Pagulaste ümberasustamise võimaldamine hädaolukordades || 0,423 || 0,227 || 0,650 ||

18 08 01 || Programm „Prince” – Vabadusel, turvalisusel ja õigusel rajanev ala || 0,780 || 0,420 || 1,200 ||

Kokku || 83,469 || 49,252 || 132,721 || 4,371

Välispiirifond ja Euroopa Pagulasfond

Solidaarsuse ja rändevoogude juhtimise valdkonda kuuluva Välispiirifondi ja Euroopa Pagulasfondi ajakohastatud maksete assigneeringute vajadused hõlmavad 2011. ja 2012. aasta toetuste ja lepingute vahe- ja lõppmakseid, samuti 2012. ja 2013. aasta konkursikutsete eelmakseid. 2013. aasta täienduse vajadust suurendab ka teatavate 2012. aasta eelmaksete edasilükkamine.

Välispiirifond reservi suunatud assigneeringutest on umbes 30 % seotud Schengeni ala juhtimisega. Selleks et tagada kõikide liikmesriikide võrdne kohtlemine, otsustas komisjon rakendamise kuni juhtimisküsimuste lahendamiseni peatada. See võimaldas ajutiselt kasutada Välispiirifondi maksete assigneeringuid ümberpaigutus DEC 11/2013 kaudu programmide „Terrorismi ärahoidmine, valmisolek selleks ning selle tagajärgede ohjamine” (CIPS) ja „Kuritegevuse ärahoidmine ja selle vastu võitlemine” (ISEC) vahendite kiireks täiendamiseks. Nüüd, kus Schengeni ala juhtimisega seotud vahendid on reservist vabastatud, saab Välispiirifond rakendamine jätkuda. Seepärast saab esialgu CIPSi ja ISECi jaoks ette nähtud summad Välispiirifondile osalise hüvitisena (+5,1 miljonit eurot) ümber suunata. Samuti tehakse ettepanek suunata summad, mis kavandati teha kättesaadavaks, nagu allpool kirjeldatakse, alamrubriigi 3b kultuuri ja tervishoiu valdkonna programmide raames, ümber Euroopa Pagulasfondile, et aidata liikmesriike, keda on tabanud suured pagulaste vood.

3.5. Alamrubriik 3b ¾ Kodakondsus

Kokku taotletakse PEs nr 2/2013 ja PEPs nr 8/2013 suurendada alamrubriigi 3b maksete assigneeringuid 10,8 miljonit euro ulatuses (millest 0,9 miljonit PEPs nr 8/2013), mis jaguneb järgmiselt:

Miljonid eurod, ümardatud

Eelarverida || Nimetus || Maksete assigneeringute suurendamine EP nr 2 || Maksete assigneeringute suurendamine PEP nr 8 || Maksete assigneeringute suurendamine kokku || Erinevus võrreldes PEP nr 2

09 02 06 || Ettevalmistav tegevus – Programm „Erasmus” ajakirjanikele || 0,098 || 0,052 || 0,150 ||

15 04 44 || Programm „Kultuur” (2007–2013) || 2,276 || - || 2,276 || -1,224

15 04 66 01 || „MEDIA 2007” — Euroopa audiovisuaalsektori toetusprogramm || 1,626 || 0,874 || 2,500 ||

17 03 06 || Liidu tegevus tervise valdkonnas || 5,853 || - || 5,853 || -3,147

Kokku || 9,852 || 0,927 || 10,779 || -4,371

Paranduseelarve projektis nr 2/2013 sisalduvate alamrubriigi 3b eelarveridade aastalõpu vajaduste läbivaatamine näitas, et maksete assigneeringute suurendamise teine osa ei ole kultuuri ja tervishoiu valdkonna programmide puhul enam vaja. Kultuuri valdkonna puhul on aastalõpu vajaduste vähendamine (-1,2 miljonit eurot) tingitud väiksemast eelmaksete vajadusest abisaajate viivituste tõttu pangatagatise saamisel ning vahe- ja lõpparuannete laekumisel. Tervishoiu valdkonna maksete assigneeringute vajaduse vähendamine (-3,1 miljonit eurot) osutab väiksele viivitusele programmi Rahvatervis meetmete rakendamisel. On tehtud ettepanek kasutada asjaomaseid summasid Euroopa Pagulasfondi vahendite täiendamiseks, nagu on eespool esitatud rubriigi 3a raames.

3.6. Rubriik 4 ¾ ELi ülemaailmne roll

Kokku taotletakse PEs nr 2/2013 ja PEPs nr 8/2013 suurendada rubriigi 4 maksete assigneeringuid 531,7 miljoni euro ulatuses (millest 213,4 miljonit PEPs nr 8/2013), mis jaguneb järgmiselt:

Miljonid eurod, ümardatud

Eelarverida || Nimetus || Maksete assigneeringute suurendamine PE nr 2 || Maksete assigneeringute suurendamine PEP nr 8 || Maksete assigneeringute suurendamine kokku || Erinevus võrreldes PEP nr 2

Ühinemiseelse abi rahastamisvahend (IPA) || 124,536 || 22,554 || 147,091 || -44,409

04 06 01 || Ühinemiseelse abi rahastamisvahend (IPA) – Inimressursside arendamine || 23,086 || 12,414 || 35,500 ||

13 05 02 || Ühinemiseelne rahastamisvahend (IPA) – Regionaalarengu rahastamisvahend || 82,591 || - || 82,591 || -44,409

13 05 03 02 || Piiriülene koostöö ning kandidaatriikide ja potentsiaalsete kandidaatriikide osalemine struktuurifondide riikidevahelistes ja piirkondadevahelistes koostööprogrammides – Toetus rubriigist 4 || 4,552 || 2,448 || 7,000 ||

22 02 07 01 || Piirkondlikud ja horisontaalprogrammid || 14,307 || 7,693 || 22,000 ||

Euroopa naabruspoliitika ja partnerluse rahastamisvahend (ENPI) || 74,787 || 40,213 || 115,000 || 0,000

19 08 01 01 || Euroopa naabrus- ja partnerluspoliitikaga seotud finantskoostöö Vahemere maadega || 6,503 || 3,497 || 10,000 ||

19 08 01 02 || Euroopa naabrus- ja partnerluspoliitikaga seotud rahaline toetus Palestiinale, rahuprotsessile ja Palestiina pagulasi Lähis-Idas toetavale ÜRO abiorganisatsioonile (UNRWA) || 45,522 || 24,478 || 70,000 ||

19 08 01 03 || Euroopa naabrus- ja partnerluspoliitikaga seotud rahaline koostöö Ida-Euroopa riikidega || 22,761 || 12,239 || 35,000 ||

Arengukoostöö rahastamisvahend || 40,320 || 18,183 || 58,503 || -3,497

19 09 01 || Koostöö Ladina-Ameerika arenguriikidega || 13,006 || 6,994 || 20,000 ||

19 10 01 01 || Koostöö Aasia arenguriikidega || 6,503 || 3,497 || 10,000 ||

21 03 01 || Valitsusvälised osalejad arenguvaldkonnas || 6,503 || 3,497 || 10,000 ||

21 03 02 || Kohalikud asutused arengukoostöös || 4,552 || 2,448 || 7,000 ||

21 05 02 || Ülemaailmne AIDSi, tuberkuloosi ja malaaria vastu võitlemise fond (GFATM) || 3,252 || 1,748 || 5,000 ||

21 06 02 || Suhted Lõuna-Aafrikaga || 6,503 || - || 6,503 || -3,497

Stabiliseerimisvahend || 34,467 || 3,846 || 38,313 || -14,687

19 06 01 01 || Kriisidele reageerimine ja nendeks valmisolek (stabiliseerimisvahend) || 27,313 || - || 27,313 || -14,687

19 06 02 01 || Meetmed keemiliste, tuuma- ja bioloogiliste materjalide või vahenditega seotud riskide maandamise ja nendeks valmisoleku valdkondades (stabiliseerimisvahend) || 3,902 || 2,098 || 6,000 ||

19 06 03 || Piirkondadevahelised meetmed organiseeritud kuritegevuse, inimkaubanduse, hädavajaliku infrastruktuuri kaitse, rahvatervisega seotud ohtude ning terrorismivastase võitluse valdkonnas (stabiliseerimisvahend) || 3,252 || 1,748 || 5,000 ||

Demokraatia ja inimõiguste Euroopa rahastamisvahend (EIDHR) || 13,006 || 6,994 || 20,000 || 0,000

19 04 01 || Demokraatia ja inimõiguste Euroopa rahastamisvahend (EIDHR) || 13,006 || 6,994 || 20,000 ||

Humanitaarabi || 29,915 || 120,910 || 150,825 || 104,825

23 02 01 || Humanitaarabi || 27,964 || 119,861 || 147,825 || 104,825

23 02 02 || Toiduabi || 1,951 || 1,049 || 3,000 ||

Muud programmid ja meetmed || 1,301 || 0,699 || 2,000 || 0,000

20 02 03 || Kaubandusabi – Mitmepoolsed algatused || 1,301 || 0,699 || 2,000 ||

Kokku || 318,332 || 213,400 || 531,732 || 42,232

Humanitaarabi

Seoses Mali, Saheli, Aafrika sarve ja eelkõige Süüria kriisi süvenemisega on humanitaarabi ja toiduabi eelarveridade kulukohustuste assigneeringuid täiendatud seni 377,7 miljonit euro ulatuses ja maksete assigneeringuid ainult 183 miljonit euro ulatuses. See lisandub täitmata kulukohustuste taseme märkimisväärsele suurenemisele (+167 miljonit eurot) 2012. aasta lõpus võrreldes üks aasta varasema seisuga. Seetõttu on komisjonil äärmiselt raske täita oma lepingulisi kohustusi ja sõlmida uusi lepinguid lubatud summade kohta, nagu Süüria puhul. 2013. aasta 16. septembri seisuga oli maksete täitmismäär juba 88 %.

Seepärast teeb komisjon ettepaneku humanitaarabi maksete assigneeringuid veelgi ja oluliselt suurendada, kogumahus 120,9 miljonit eurot. See on 104,8 miljonit eurot rohkem võrreldes paranduseelarvega nr 2/2013. Komisjon teeb ettepaneku osaliselt korvata kõnealused humanitaarabi täitmata vajadused vahendite ümberpaigutamisega (43,7 miljonit eurot) rahvusvaheliste kalanduskokkulepete reservist, nagu kirjeldatud punktis 3.3, rubriigi 4 muude eelarveridade taotluse vähendamisega (62,6 miljonit eurot) ja võrreldes paranduseelarve projektiga nr 2/2013 täiendavate assigneeringute (14,7 miljonit eurot) taotlemisega käesolevas paranduseelarves. See summa lisandub 30 miljoni euro suurusele täiendusele, mille eelarvepädevad institutsioonid kiitsid heaks ümberpaigutuses DEC 18/2013, ja koondümberpaigutuse raames kavandatud 79,1 miljonile eurole.

Esialgu paranduseelarve projektis nr 2/2013 rubriigi 4 raames ettenähtud summade ümberpaigutamine peegeldab sisemisi ümberpaigutusi, et rahuldada Ühinemiseelse rahastamisvahendi (IPA) — Regionaalarengu osa esialgse hinnangu kohased vajadused (-44,4 miljoni euro), ümberpaigutusega DEC 21/2013 juba heaks kiidetud 21 miljoni euro suurust Stabiliseerimisvahendi — Kriisidele reageerimise ja nendeks valmisoleku vahendite täiendust (-14,7 miljonit eurot) ning eelarvetoetuse osamaksete muutuvsummades maksmise ajakava muutust Arengukoostöö rahastamisvahendi — Suhted Lõuna-Aafrikaga puhul (-3,5 miljonit eurot).

4. Kokkuvõte

2013. aasta eelarve maksete vajaduste ajakohastatud läbivaatamine kinnitas suurt puudust maksete assigneeringutest, võttes arvesse paranduseelarves nr 2/2013 lubatud 7,3 miljardit eurot ja kõiki võimalikke ümberpaigutamise allikaid. Seepärast taotleb komisjon vastavalt mitmeaastase finantsraamistiku maksete 2013. aasta ülemmäärale täiendavaid maksete assigneeringuid 3,9 miljardi euro ulatuses.

5. Koondtabel mitmeaastase finantsraamistiku rubriikide kaupa

Finantsraamistik Rubriik/alamrubriik || 2013. aasta muudetud finantsraamistik || 2013. aasta eelarve (k.a PE nr 1–5 + PEP nr 6–7/2013) || PEP nr 8/2013 (PEP nr 2A) || 2013. aasta eelarve (k.a PE nr 1–5 + PEP nr 6–8/2013)

KA || MA || KA || MA || KA || MA || KA || MA

1. JÄTKUSUUTLIK MAJANDUSKASV || || || || || || || ||

1a. Konkurentsivõime majanduskasvu ja tööhõive tagamiseks || 15 670 000 000 || || 16 168 150 291 || 12 543 032 370 || || 343 595 725 || 16 168 150 291 || 12 886 628 095

Varu || || || 1 849 709 || || || || 1 849 709 ||

1b. Ühtekuuluvus majanduskasvu ja tööhõive tagamiseks || 54 974 000 000 || || 55 108 049 037 || 53 202 023 518 || || 3 147 521 218 || 55 108 049 037 || 56 349 544 736

Varu[6] || || || 0 || || || || 0 ||

Kokku || 70 644 000 000 || || 71 276 199 328 || 65 745 055 888 || || 3 491 116 943 || 71 276 199 328 || 69 236 172 831

Varu[7] || || || 1 849 709 || || || || 1 849 709 ||

2. Loodusvarade kaitse ja majandamine || || || || || || || ||

millest turuga seotud kulud ja otsetoetused || 48 574 000 000 || || 43 956 548 610 || 43 934 188 711 || || || 43 956 548 610 || 43 934 188 711

Kokku || 61 289 000 000 || || 60 159 241 416 || 57 882 716 075 || || 185 315 751 || 60 159 241 416 || 58 068 031 826

Varu || || || 1 129 758 584 || || || || 1 129 758 584 ||

3. KODAKONDSUS, VABADUS, TURVALISUS JA ÕIGUS || || || || || || || ||

3a. Vabadus, turvalisus ja õigus || 1 661 000 000 || || 1 440 827 200 || 1 001 152 237 || || 49 252 413 || 1 440 827 200 || 1 050 404 650

Varu || || || 220 172 800 || || || || 220 172 800 ||

3b. Kodakondsus || 746 000 000 || || 753 287 942 || 663 875 907 || || 926 652 || 753 287 942 || 664 802 559

Varu || || || 7 320 000 || || || || 7 320 000 ||

Kokku || 2 407 000 000 || || 2 194 115 142 || 1 665 028 144 || || 50 179 065 || 2 194 115 142 || 1 715 207 209

Varu[8] || || || 227 492 800 || || || || 227 492 800 ||

4. EL KUI ÜLEMAAILMNE PARTNER || 9 595 000 000 || || 9 583 118 711 || 6 727 745 950 || || 213 400 386 || 9 583 118 711 || 6 941 146 336

Varu[9] || || || 275 996 289 || || || || 275 996 289 ||

5. HALDUS || 8 492 000 000 || || 8 430 374 740 || 8 430 049 740 || || || 8 430 374 740 || 8 430 049 740

Varu[10] || || || 147 625 260 || || || || 147 625 260 ||

6. KOMPENSATSIOONID || 75 000 000 || || 75 000 000 || 75 000 000 || || || 75 000 000 || 75 000 000

Varu || || || || || || || ||

KOKKU || 152 502 000 000 || 144 285 000 000 || 151 718 049 337 || 140 525 595 797 || || 3 940 012 145 || 151 718 049 337 || 144 465 607 942

Varu [11],[12],[13] || || || 1 782 722 642 || 3 940 012 145 || || || 1 782 722 642 || 0

[1] ELT L 298, 26.10.2012, lk 1.

[2] ELT L 66, 8.3.2013, lk 1.

[3] COM(2013) 518.

[4] COM(2013) 655.

[5] COM(2013) 557.

[6] Ettenähtud ülemmäära ületavad 134,0 miljonit eurot saadakse paindlikkusinstrumendi kasutuselevõtmise teel 2013. aastal.

[7] Alamrubriigi 1a 500 miljoni euro suuruse varu arvutamisel ei ole arvestatud Globaliseerumisega Kohanemise Euroopa Fondi.

[8] Euroopa Liidu Solidaarsusfondi summa on kirjendatud eelarvesse suuremana, kui vastavate rubriikide puhul on ette nähtud, nagu on sätestatud 17. mai 2006. aasta institutsioonidevahelises kokkuleppes (ELT C 139, 14.6.2006).

[9] Rubriigi 4 2013. aasta varus ei ole arvestatud hädaabireserviga seotud assigneeringuid (264,1 miljonit eurot).

[10] Rubriigis 5 ülemmäära alla jääva varu arvutamiseks on võetud arvesse aastate 2007–2013 finantsraamistiku joonealuses märkuses 1 nimetatud 86 miljonit eurot töötajate sissemakseid pensionikavasse.

[11] Kulukohustuste ülemmäära ületavad 134,0 miljonit eurot saadakse paindlikkusinstrumendi kasutuselevõtmise teel 2013. aastal.

[12] Kulukohustuste koguvarus ei ole arvestatud Globaliseerumisega Kohanemise Euroopa Fondi (500 miljonit eurot), Euroopa Liidu Solidaarsusfondi (14,7 miljonit eurot) ja hädaabireserviga seotud assigneeringuid (264,1 miljonit eurot) ega töötajate sissemakseid pensionikavasse (86 miljonit eurot).

[13] Maksete koguvarus ei ole arvestatud Euroopa Liidu Solidaarsusfondi (14,7 miljonit eurot) ja hädaabireserviga seotud assigneeringuid (80 miljonit eurot) ega töötajate sissemakseid pensionikavasse (86 miljonit eurot).